[{"text_idx": "#000007", "text": "Fel sector y celfyddydau yn ehangach, mae Elusen Aloud yn parhau i adfer o effeithiau pandemig Covid-19. Rydym wedi defnyddio hyn fel cyfle i fyfyrio ar raglenni ein corau a dechrau\u2019r broses o ailadeiladu\u2019r niferoedd sy\u2019n cymryd rhan."}, {"text_idx": "#000008", "text": "O fewn cyd-destun annhegwch cymdeithasol a hiliol sydd wedi\u2019i ddwysa\u0301u gan bandemig Covid-19, mae\u2019r byd wedi newid, heb-os, ac mae\u2019n rhaid i sefydliadau celfyddydol fel nyni sicrhau ein bod yn parhau i wrando ac addasu er mwyn diwallu anghenion ein pobl ifanc."}, {"text_idx": "#000009", "text": "Dros y 12 mis diwethaf, cychwynnodd Elusen Aloud ar broses o ymgynghori a\u0302\u2019r gymuned i ganfod a yw ein rhaglenni\u2019n parhau i fod yn addas i\u2019r diben ar gyfer pobl ifanc yng Nghymru a sut y gallwn weithio i adlewyrchu\u2019r amrywiaeth sydd yn ein cymunedau yn well."}, {"text_idx": "#000010", "text": "Comisiynwyd dau ddarn o waith: un yn ymwneud ag Effaith ein Gwaith a\u2019r llall ynghylch Ymgysylltu a Chynhwysiant. Mae\u2019r elusen hefyd wedi ymgynghori\u2019n eang gyda chyfranogwyr ac arweinwyr presennol ein corau."}, {"text_idx": "#000011", "text": "Bu\u2019r adroddiadau hyn yn allweddol wrth ddatblygu ein ffordd o feddwl. Er i\u2019r Adroddiad Effaith amlygu\u2019r ffaith bod pobl ifanc, unwaith y byddant yn ymwneud a\u0302\u2019n gwaith, yn teimlo eu bod yn cael eu croesawu, yn datblygu llawer o sgiliau bywyd pwysig, ac yn profi iechyd meddwl gwell, roedd yr Adroddiad Ymgysylltu a Chynhwysiant yn nodi\u2019n glir nad ydym yn ymgysylltu a\u0302 chanran helaeth o\u2019r boblogaeth sydd ar gael yng Nghymru ac nad ydym yn hysbys yn gyffredinol yn ein cymunedau."}, {"text_idx": "#000012", "text": "Codwyd cwestiynau yn yr ymchwil Ymgysylltu a Chynhwysiant ynghylch a oedd yn briodol yn 2022 i ni gael corau sy\u2019n benodol o ran rhywedd."}, {"text_idx": "#000013", "text": "Holwyd hefyd a oedd y gair \u2018Only\u2019 yn enwau ein corau yn rhwystr i ymgysylltu."}, {"text_idx": "#000014", "text": "Gwnaethom waith pellach yn y meysydd hyn a daeth yn amlwg i ni yn ystod y broses hon nad enwau ein corau ynddynt ac ohonynt eu hunain yw\u2019r rhwystr i gymryd rhan yn ein corau a bod angen gwneud gwaith ym meysydd recriwtio, adeiladu cymunedol, perthnasedd, a chynrychiolaeth. Mae ein hymrwymiad i gynhwysiant i\u2019w weld fan yma"}, {"text_idx": "#000015", "text": "Er mwyn cynnig cysondeb ar draws ein corau byddwn yn dod ag enwau ein corau ynghyd o dan faner aloud.cymru gydag:"}, {"text_idx": "#000019", "text": "Bydd lleisiau a phrofiadau pobl ifanc bob amser yn ganolog i waith Aloud. Mae cydweithio a\u0302\u2019n pobl ifanc i lunio dyfodol ein corau wedi bod yn broses hynod werth chweil hyd yma ac rydym yn falch o\u2019u haelioni a\u2019u caredigrwydd drwy gydol y broses hon."}, {"text_idx": "#000020", "text": "Helpwch i gadw'r gerddoriaeth yn fyw"}, {"text_idx": "#000021", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000022", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}, {"text_idx": "#000023", "text": "P\u2019un a ydych chi eisiau rhedeg marathon neu drefnu eich her elusennol eich hun, gallwch helpu i gefnogi ein gweithgarwch yn eich ardal leol."}, {"text_idx": "#000024", "text": "Byddwch ymysg y cyntaf i glywed am ddigwyddiadau ar y gweill ac unrhyw newyddion cyffrous"}, {"text_idx": "#000025", "text": "Mae\u2019r wefan hon yn defnyddio cwcis i wneud yn siw\u0302r ein bod yn rhoi\u2019r profiad gorau i chi fel defnyddiwr. Os ydych yn dewis parhau i ddefnyddio\u2019r wefan hon, rydych yn cytuno i\u2019n defnydd o gwcis."}]